Dy vrasje tronditën Kosovën brenda pak ditësh.
Njëra kishte ndodhur në Suharekë e tjetra në një fshat të komunës së Lipjanit.
Të vrarë mbetën punëtorët e kazinos.
E në lidhje me këtë në Suharekë janë mbledhur 11 mijë nënshkrime për shfuqizimin e lojërave të fatit.
Këtë e ka bërë të ditur i pari i kësaj komune, Bali Muharremaj përmes një postimi në Facebook.
Postimi i plotë:
Mbi 11 mijë nënshkrime janë mbledhur nga qytetarët për peticionin, i cili kërkon shfuqizimin e Ligjit për Lojrat e Fatit.
Këtë të drejtë kushtetuese e kërkuan qytetarët dhe bashkarisht me subjektet politike, u organizuam që kjo të realizohet si reagim qytetar, ndaj ngjarjeve tragjike që ndodhën në komunën tonë.